امریکا قوشمه ایالتلری نینگ افغانستانده گی عسکرلرینی 11 سپتامبرگچه بوتونله ی آلیب چیقیش قراری کابل باشقرووی تامانیدن ممنونیت بیلن کوتیب آلیندی.
افغانستان جمهور رئیسلیک سراییدن بیریلگن بیاناتده امریکا قوشمه ایالتلری کوچلری نینگ اولکه دن چیقیش جریانیده کیره ک لی همکارلیک نینگ بیریله جگی بیلدیریلدی.
امریکا قوشمه ایالتلری بیلن طالبان گروهی اورته سیده اوتگن ییلی قطرنینگ پایتختی دوحه ده قول قوییلگن تینچلیک کیلیشوویدن بوگونگچه افغانستان خوفسیزلیک و مدافعه کوچلری نینگ اوپراسیونلرنینگ کوپراغینی مستقل روشده آلیب بارگن لیگی افاده ایتیلدی. خوفسیزلیک و مدافعه کوچلری نینگ موجود تهدیدلرگه قرشی افغانستاننی قوریقلش ظرفیتی گه ایگه ایکن لیگی تاکییدلندی.
مذکور بیاناتده موجود تینچلیک جریانی نینگ افغانستان خوفسیزلیک و مدافعه کوچلری نینگ فداکارلیکلری نتیجه سی ایکن لیگی و افغانستان خلقی نینگ بو فداکارلیک لرگه بورچلی ایکن لیگی اورغولندی.
شونده ی بولیب امریکا قوشمه ایالتلری و متفقلری نینگ افغانستان خوفسیزلیک و مدافعه کوچلرینی قوللب – قوتلش گه و افغانستان حکومتینی بشری و رواجلنیش یاردملرینی دوام ایتتیریش گه قرارلی ایکن لیگی معلوم قیلیندی. افغانستان اسلام جمهوریتی نینگ امریکا قوشمه ایالتلری و ناتو متفقلری بیلن اوز ارا منفعتلر، ایشانچ و اوز ارا حرمت دایره سیده تینچلیک جریانیده ینگی بیر همکارلیک باسقیچی باشله تیش گه تیار ایکن لیگی افاده ایتیلدی.
بیاناتده افغانستان حکومتی نینگ امریکا قوشمه ایالتلری و ایریم متفقلری بیلن اینیقسه تینچلیک جریانینی تیزلشتیریش اوچون ینگی مناسبتلر باسقیچیده اوچره شوولرگه دوام ایته جگی قید ایتیلدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
